R J E Š E N J E

o raspisivanju natječaja za prodaju građevinskog zemljišta na lokaciji

jugoistočno uz križanje Ulice Domovinskog rata i Dubrovačke ulice

1.Generalnim urbanističkim planom Splita (Sl.gl.Grada Splita br. 1/06, 15/07 i 3/08) planiran je na lokaciji uz križanje Ulice Domovinskog rata i Dubrovačke ulice – pojedinačni zahvat P16, gradnja poslovno-stambene građevine, maksimalno 15 nadzemnih etaža.

Realizira se temeljem provedenog urbanističko arhitektonskog natječaja.

2. Grad Split raspisat će natječaj za prodaju građevinskog zemljišta na navedenoj lokaciji, i to:

čest.zem. 6235/12 pov. 18 m2, čest.zem. 6235/5 pov. 83 m2, čest.zgr. 4107 pov. 180 m2, čest.zem. 6232/46 pov. 3 m2, čest.zem. 6232/18 pov. 127 m2, čest.zem. 6235/15 pov. 19 m2, čest.zem. 6235/24 pov. 3 m2, čest.zem. 6235/7 pov. 255 m2, čest.zem. 6235/14 pov. 29 m2, čest.zem. 6235/20 pov. 4 m2, čest.zem. 6235/10 pov. 76 m2, čest.zem. 6235/4 pov. 208 m2, čest.zem. 6235/11 pov. 53 m2, čest.zem. 6232/17 pov. 76 m2, čest.zem. 6235/19 pov. 27 m2, čest.zem. 6235/17 pov. 70 m2, čest.zem.6235/18 pov. 88 m2, čest.zem. 6232/48 pov. 38 m2, dio čest.zem. 6235/2 pov. 328 m2, dio čest.zem. 6049/9 pov. 80 m2, dio čest.zgr. 2786/2 pov. 86 m2, dio čest.zem. 6049/6 pov. 39 m2, dio čest.zem. 6049/13 pov. 4 m2, dio čest.zem. 6232/19 pov. 28 m2, dio čest.zem. 6232/43 pov. 16 m2 i dio čest.zem. 6232/45 pov. 42 m2, sve k.o. Split, sveukupne površine 1980 m2.

3. Početna kupoprodajna cijena iznosi 1.218.353,00 EUR plativo u kunama prema srednjem tečaju HNB na dan plaćanja.

4. Na susjednom zemljištu, dijelu čest.zem.6049/9 k.o.Split, nalazi se prizemni poslovni objekt označen kao dio čest.zgr. 2786/2 k.o.Split, u vlasništvu Grada Splita, a u korištenju fizičke osobe temeljem ugovora sa prednikom Grada Splita za drvodjelsku djelatnost.

Posebni uvjet natječaja koji odabrani ponuđač treba prihvatiti je obveza osiguranja zamjenskog poslovnog prostora o svom trošku, u cilju uklanjanja tog objekta i privođenja urbanističkoj namjeni.

5. Tekst natječaja s uvjetima prodaje privitak je ovog Rješenja i njegov sastavni dio.

6. Natječaj će se objaviti u «Slobodnoj Dalmaciji».

GRAD SPLIT na temelju članka 391. st.1. Zakona o vlasništvu i drugim stvarnim pravima

(«Narodne novine» br 91/96, 68/98, 137/99, 22/00, 73/00, 114/01, 79/06, 141/06,146/08,

38/09 i 153/09) i Rješenja Gradskog vijeća Grada Splita klasa:\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_ godine, objavljuje

**N A T J E Č A J**

o prodaji građevinskog zemljišta na lokaciji jugoistočno uz

križanje Ulice Domovinskog rata i Dubrovačke ulice

1. Generalnim urbanističkim planom Splita (Sl.gl.Grada Splita br. 1/06, 15/07 i 3/08) planiran je na lokaciji uz križanje Ulice Domovinskog rata i Dubrovačke ulice – pojedinačni zahvat P16, gradnja poslovno-stambene građevine, maksimalno 15 nadzemnih etaža. Realizira se temeljem provedenog urbanističko arhitektonskog natječaja.

2. Predmet ovog natječaja je prodaja građevinskog zemljišta u vlasništvu Grada Splita na navedenoj lokaciji, i to:

čest.zem. 6235/12 pov. 18 m2, čest.zem. 6235/5 pov. 83 m2, čest.zgr. 4107 pov. 180 m2, čest.zem. 6232/46 pov. 3 m2, čest.zem. 6232/18 pov. 127 m2, čest.zem. 6235/15 pov. 19 m2, čest.zem. 6235/24 pov. 3 m2, čest.zem. 6235/7 pov. 255 m2, čest.zem. 6235/14 pov. 29 m2, čest.zem. 6235/20 pov. 4 m2, čest.zem. 6235/10 pov. 76 m2, čest.zem. 6235/4 pov. 208 m2, čest.zem. 6235/11 pov. 53 m2, čest.zem. 6232/17 pov. 76 m2, čest.zem. 6235/19 pov. 27 m2, čest.zem. 6235/17 pov. 70 m2, čest.zem.6235/18 pov. 88 m2, čest.zem. 6232/48 pov. 38 m2, dio čest.zem. 6235/2 pov. 328 m2, dio čest.zem. 6049/9 pov. 80 m2, dio čest.zgr. 2786/2 pov. 86 m2, dio čest.zem. 6049/6 pov. 39 m2, dio čest.zem. 6049/13 pov. 4 m2, dio čest.zem. 6232/19 pov. 28 m2, dio čest.zem. 6232/43 pov. 16 m2 i dio čest.zem. 6232/45 pov. 42 m2, sve k.o. Split, sveukupne površine 1980 m2.

Zemljište se prodaje u zatečenom stanju i to kao cjelina, a ne po pojedinim česticama.

3. Početna kupoprodajna cijena iznosi 1.218.353,00 EUR plativo u kunama prema srednjem tečaju HNB na dan plaćanja**.**

4. Na susjednom zemljištu, dijelu čest.zem.6049/9 k.o.Split, nalazi se prizemni poslovni objekt označen kao dio čest.zgr. 2786/2 k.o.Split, u vlasništvu Grada Splita, a u korištenju fizičke osobe temeljem ugovora sa prednikom Grada Splita za drvodjelsku djelatnost.

Posebni uvjet natječaja koji odabrani ponuđač treba prihvatiti je obveza osiguranja zamjenskog poslovnog prostora o svom trošku, u cilju uklanjanja tog objekta i privođenja urbanističkoj namjeni.

5. Pravo sudjelovanja na natječaju imaju sve fizičke osobe državljani Republike Hrvatske i državljani država članica Europske unije, te pravne osobe registrirane u Republici Hrvatskoj i državama članicama Europske unije.  
Ostale strane pravne i fizičke osobe mogu sudjelovati na natječaju ako ispunjavaju zakonom propisane uvjete za stjecanje prava vlasništva na području Republike Hrvatske.

* 2 -

6. Ponuda treba sadržavati:

- ime i prezime odnosno naziv i OIB te adresu

- dokaz o hrvatskom državljanstvu za fizičke osobe, odnosno rješenje o registraciji pravne

osobe s podacima o odgovornoj osobi,

- iznos cijene koja se nudi s rokom i uvjetima plaćanja,

-dokaz za ocjenu boniteta ponuđača - BON PLUS i BON 2, te bilanca i račun dobiti i

gubitka za prethodnu godinu

- izjavu o prihvaćanju natječajnog uvjeta iz točke 4. te način i rok ispunjenja

- dokaz o uplati jamčevine

- broj žiro-računa radi eventualnog povrata jamčevine.   
 - dokaz o ispunjavanju zakonom propisanih uvjeta za stjecanje prava vlasništva ako je

ponuđač strana osoba

7. Najpovoljniji natjecatelj je onaj za čiju ponudu Komisija za zakup i prodaju nekretnina u vlasništvu Grada Splita utvrdi da je najpovoljnija glede visine ponuđene cijene te roka i uvjeta plaćanja, te njegov odabir predloži Gradskom vijeću Grada Splita.  
U slučaju da isti iznos, rok i uvjete plaćanja ponude dva ili više natjecatelja, natječaj se ponavlja s novim iznosom početne cijene.  
Komisija za zakup i prodaju nekretnina u vlasništvu Grada Splita zadržava pravo neprihvaćanja nijedne ponude, te ima pravo predložiti Gradskom vijeću Grada Splita poništenje natječaja.  
Gradsko vijeće Grada Splita donosi odluku o odabiru najpovoljnijeg natjecatelja, odnosno odluku o eventualnom poništenju natječaja.

Gradsko vijeće Grada Splita nije dužno obrazložiti svoju odluku o poništenju natječaja i ne odgovara za eventualnu štetu natjecateljima.

8. Natjecatelj čija ponuda bude prihvaćena kao najpovoljnija dužan je, u roku od 15 dana od dana primitka obavijesti o donošenju zaključka Gradskog vijeća Grada Splita o prodaji zemljišta, dostaviti Gradu Splitu jamstvo poslovne banke ili dokaz o vlasništvu nekretnine (ne stariji od 30 dana) vrijedne 1,5 puta više od zemljišta koje se prodaje, na kojoj će se u korist Grada Splita osnovati hipoteka ili će biti prenijeta u fiducijarno vlasništvo Grada Splita, a sve sa svrhom osiguranja plaćanja kupoprodajne cijene u roku iz ponude.  
Ako natjecatelj čija ponuda bude prihvaćena kao najpovoljnija odustane od sklapanja ugovora o kupoprodaji ili u roku od 15 dana od dana primitka obavijesti o donošenju zaključka Gradskog vijeća Grada Splita o prodaji zemljišta ne dostavi Gradu Splitu dokumentaciju, opisanu i specificiranu u prethodnom stavku ove točke, kojom će jamčiti uplatu kupoprodajne cijene u roku iz ponude, gubi pravo na povrat jamčevine, a natječaj će se ponoviti ako nema drugih ponuda koje se, zbog njegova odustanka ili neispunjavanja uvjeta iz prethodnog stavka ove točke, mogu prihvatiti.

9. U kupoprodajnu cijenu zemljišta nisu uračunati troškovi ishođenja građevne dozvole, te troškovi komunalnog doprinosa za gradnju objekata i uređaja komunalne infrastrukture, već te troškove podmiruje kupac.

10. Porez na promet nekretnina, druge poreze i prateće troškove snosi kupac.

-3-

11. Sudionici natječaja dužni su uplatiti jamčevinu u iznosu od 10% početne cijene utvrđene u točki 3. Jamcevina se uplacuje prije isteka roka za podnošenje ponuda na racun broj: 2500009-1840900000, Grad Split- Gradski proracun, pozivom na broj odobrenja 687889-OIB.

Izabranom natjecatelju uplaćena jamčevina se uračunava u iznos kupoprodajne cijene zemljišta, dok se ostalim natjecateljima jamčevina vraća u nominalnom iznosu odmah po okončanju natječaja.

12. Natjecatelji mogu izvršiti uvid u dokumentaciju u roku za podnošenje ponuda u Službi za imovinskopravne poslove i upravljanje gradskim resursima Grada Splita, Obala kneza Branimira 17, u vremenu od 8 – 12 sati soba br. 404 /IV.

13. Pisane ponude sa dokumentacijom podnose se Gradu Splitu, Obala kneza Branimira 17 (Banovina), putem preporučene pošte ili osobno, u zatvorenim omotnicama s naznakom "ponuda za natječaj za građevinsko zemljište (čest.zem. 6235/12 k.o. Split i dr.) - ne otvarati", u roku od 15 dana od objave natječaja u dnevnom listu "Slobodna Dalmacija". Ponude dostavljene nakon isteka roka, neuredne i nepotpune ili na drugi način neprihvatljive ponude, neće se razmatrati.

14. Natjecatelji će biti pravodobno obaviješteni o mjestu i vremenu otvaranja ponuda.